ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004005

ขอให้แก้ไขปัญหา กรณีได้รับความเดือดร้อนจากการเลี้ยงสุนัขของเพื่อนบ้าน บริเวณ บ้าน (ไม่ทราบเลขที่) ซอยลาซาล 33 แยก 1 แขวงบางนาใต้ เขตบางนา กรุงเทพมหานคร จุดสังเกต บ้านหลังดังกล่าวจะอยู่บริเวณท้ายซอยฝั่งขวามือ เป็นบ้านประกอบกิจการทำปลาสด ซึ่งเลี้ยงสุนัขไว้เป็นจำนวน 3-4 ตัว เจ้าของสุนัข เป็นบุคคลเพศหญิง (ทราบชื่อ) อายุประมาณ 50-60 ปี รูปร่างผอม ผิวสองสี โดยบุคคลเพศหญิงจะมีพฤติกรรมปล่อยสุนัขออกมานอกบ้านวิ่งเพ่นพ่านอยู่ภายในซอยเป็นประจำทุกวัน สุนัขดังกล่าวจะขับถ่ายมูลอยู่ภายในซอยและบริเวณหน้าบ้านของประชาชนในพื้นที่ โดยเจ้าของไม่มีการมาเก็บมูลสุนัขดังกล่าวไป พื้นที่ในซอยจะเกลื่อนไปด้วยมูลสุนัข ทำให้ชาวบ้านในพื้นที่เดินหรือขับรถเหยียบมูลสุนัข ได้รับความเดือดร้อนเป็นอย่างมาก ผู้ร้องเคยแจ้งเจ้าของสุนัข ซึ่งเมื่อแจ้งเจ้าของสุนัขจะเพียงแต่เก็บมูลสุนัขไป แต่หลังจากนั้นก็ปล่อยสุนัขออกมาและขับถ่ายภายในซอยเช่นเดิม ไม่ได้แก้ปัญหาอย่างถาวร เบื้องต้นได้แจ้งรายงานผลการปฏิบัติงาน จากกรุงเทพมหานคร ตามเลขที่รับแจ้ง 64547/65 โดยสำนักงานเขตบางนา ได้ตรวจสอบแล้ว เมื่อวันที่ 22 มิถุนายน 2565 โดยบริเวณดังกล่าวได้ดำเนินการตรวจสอบแก้ไขเรียบร้อยแล้ว ให้ผู้ร้องรับทราบแล้ว แต่ผู้ร้องแจ้งว่าปัจจุบัน (วันที่ 31 มกราคม 2566) ยังคงประสบปัญหาเช่นเดิม อีกทั้งสุนัขของบุคคลฯ คลอดใหม่อีกจำนวน 12 ตัว ซึ่งเพื่อนบ้านยังคงปล่อยให้สุนัขออกมาขับถ่ายบริเวณหน้าบ้านของผู้ร้อง และไม่เก็บมูลสุนัขไปทิ้ง ส่งผลให้ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องเร่งดำเนินการแก้ไขปัญหาอย่างจริงจังและเด็ดขาด เพื่อบรรเทาความเดือดร้อนให้แก่ผู้ร้องและประชาชนในพื้นที่

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata